ชื่อสถานที่: ลาบไก่ป้ามัย
ประเภท: ร้านอาหาร กาแฟ เบเกอรี่
ตำบล: หนองควาย
อำเภอ: หางดง
จังหวัด: เชียงใหม่
รหัสไปรษณีย์: 50230
พิกัด: 18.72754, 98.92706

ร้านลาบไก่ป้ามัยตั้งอยู่ถนนเลียบคลองชลประทาน จากสี่แยกกาดต้นพยอมไปทางแม่เหียะ ตรงไปเรื่อยๆ ผ่านแยกแม่เหียะ ตรงไปอีก ผ่านแยกพืชสวนโลก จะเจอโค้งซ้ายก็ให้ชะลอ เพราะผ่านโค้งแล้ว ปากซอยร้านอยู่ซ้ายมือ จะมีป้ายบอกเอาไว้ระวังเลยกันด้วย ระยะทางมาร้านนี้อาจจะดูไกลไปนิดนึง แต่รับรองได้เลยว่าคุ้มค่ากับความอร่อยมาก มาถึงที่ร้าน จอดรถได้ที่บริเวณรอบร้าน แต่ถ้าไปช่วงก่อนเที่ยงถึงบ่ายโมงกว่า คนจะเยอะมากๆ จอดที่ข้างทางได้ ขนาดว่ารอบนี้ไปตอนเที่ยงครึ่ง คนยังเต็มร้านและยังทยอยมาเรื่อยๆ เมนูหลักของร้านนี้จะเป็นอาหารเมือง แต่ไม่ได้เป็นแบบจัดมาสวยหรูเป็นแบบชุดออเดิร์ฟหรือใส่ถ้วยชามที่สวยงามเหมือนร้านชื่อดังในเมืองร้านอื่น แต่จะเป็นทั่วไปให้ความรู้สึกแบบที่ทานที่บ้านหรือซื้อที่กาดแล้วกลับไปที่บ้าน จัดมาเลยกับเมนูแนะนำที่อร่อยสุดๆ ของร้านคือ ลาบไก่สุก ตามมาด้วยลาบหมู ซี่โครงหมูทอด ยำจิ้นไก่ ทางร้านมีผักสดมาให้ตะกร้านึงด้วย ถ้าจะขอเพิ่มก็ได้เต็มที่กันเลย ถ้าสนใจแบบดิบก็ได้นะ แล้วแต่ชอบหรือจะลองดูก็ได้